Neytron quroli
Neytron quroli - bu neytron nurlari yoki neytron toʻlqinlari bilan nishonga taʼsir qiladigan qurol. Neytron qurollari bu yadro qurollarining bir turi boʻlib, bunda neytron nurlanishi koʻrinishida ajralib chiqadigan portlash energiyasi kuchaytirilgan boʻladi. Bunday nurlanish zarba toʻlqini va yorugʻlik nurlanishning taʼsiri chegaralangan hududda dushmanning tirik kuchlari, qurol-aslahalarini yoʻq qilish va huduni radioaktiv zararlantirish maqsadida qoʻllaniladi. Neytronlarning atmosfera tomonidan tez yutilishi tufayli yuqori quvvatga ega boʻlgan neytron qurollari kam samara beradi. Neytron kallaklarining kuchi odatda trotil ekvivalentida bir necha kiloton dan oshmaydi va ular taktik yadro qurollari sifatida tasniflanadi. Bunday neytron qurollari, boshqa turdagi yadroviy qurollar singari ommaviy qirgʻin qurollari hisoblanadi. Bundan tashqari atmosferada uzoq masofalarda neytron-tutamli qurol - neytron zambaragi ham samarasiz boʻladi. Yaratuvchisi - Samuel Koen (1921—2010), amerikalik fizik, "neytron bombasining otasi" sifatida tanilgan.